A Bizottság 1549/94/EK rendelete
(1994. június 30.)
Franciaország tengerentúli megyéi, az Azori-szigetek, Madeira és a Kanári-szigetek gabonatermékekkel történő ellátására vonatkozó különleges rendelkezések alkalmazásának részletes szabályai megállapításáról szóló 388/92/EGK, 1727/92/EGK és 1728/92/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 3714/92/EGK bizottsági rendelettel [1] módosított, az egyes mezőgazdasági termékek vonatkozásában Franciaország tengerentúli megyéi javára hozott egyedi intézkedésekről szóló, 1991. december 16-i 3763/91/EGK tanácsi rendeletre [2] és különösen annak 2. cikke (6) bekezdésére,
tekintettel a legutóbb az 1974/93/EGK bizottsági rendelettel [3] módosított, az egyes mezőgazdasági termékekre vonatkozóan az Azori-szigetek és Madeira javára hozott egyedi intézkedésekről szóló, 1992. június 15-i 1600/92/EGK tanácsi rendeletre [4] és különösen annak 10. cikkére,
tekintettel a legutóbb az 1974/93/EGK rendelettel módosított, az egyes mezõgazdasági termékek tekintetében a Kanári-szigetek javára egyedi intézkedések bevezetéséről szóló, 1992. június 15-i 1601/92/EGK tanácsi rendeletre [5] és különösen annak 3. cikke (4) bekezdésére,.
tekintettel a 2193/93/EGK bizottsági rendelettel [6] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [7] és különösen annak 26. cikke (3) bekezdésére,
mivel a legutóbb 329/94/EGK rendelettel [8] módosított 388/92/EGK bizottsági rendelet [9], a legutóbb az 1075/94/EGK rendelettel [10] módosított 1727/92/EGK bizottsági rendelet [11], és a legutóbb az 1157/94/EGK rendelettel [12] módosított 1728/92/EGK bizottsági rendelet [13] 6. cikke előírja a szóban forgó gabonának a támogatási igazolás iránti kérelem benyújtása hónapjában és az az igazolásra történő bejegyzés hónapjában érvényes küszöbárai közötti különbség alapján nyújtott támogatás összegének kiigazítását; mivel a bejegyzés Franciaország tengerentúli megyéire vonatkozóan a legutóbb a 2596/93/EGK rendelettel [14] módosított 131/92/EGK bizottsági rendelet [15] 3. cikkének (6) bekezdése szerint, a Kanári-szigetekre, az Azori-szigetekre és Madeirára vonatkozóan a legutóbb a 2596/93/EGK rendelettel módosított 1695/92/EGK bizottsági rendelet [16] és a legutóbb 2596/93/EGK rendelettel módosított 1696/92/EGK bizottsági rendelet [17] 4. cikkének (7) bekezdése szerint kerül rá az igazolásra; mivel a "támogatási" igazolásra a rendeltetési helyen a helyi hatóságok vezetik rá a bejegyzéseket azoknak a termékeknek a bemutatásakor, amelyekre az igazolás vonatkozik;
mivel az 1993/94-es gazdasági évtől a közös árak jelentős csökkenése következett be; mivel a szállítmányoknak a Közösség kontinentális részéről Franciaország tengerentúli megyéibe, az Azori-szigetekre, Madeirára és a Kanári-szigetekre való eljuttatásához szükséges idő következtében ez a módosítás valószínűleg hátrányos helyzetbe hozná azokat a piaci szereplőket, akiknek szállítási kötelezettségeik vannak a gazdasági év végén; mivel ezért az 1993/94-es gazdasági évről az 1994/95-ös gazdasági évre történő átállás elősegítése érdekében alapvető fontosságú eltérni ezektől a rendelkezésektől;
mivel az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 388/92/EGK, az 1727/92/EGK és az 1728/92/EGK rendelet 6. cikkében előírt kiigazítást nem alkalmazandó, amennyiben a piaci szereplő a rendeltetési hely hatáskörrel rendelkező hatóságai számára megfelelő módon igazolja, hogy a kukoricán és a cirokon kívüli, a támogatási igazolásra történő bejegyzés céljából bemutatott gabonaféléket és gabonatermékeket 1994. július 1-jét megelőzően, illetve kukorica és cirok esetében 1994. október 1-jét megelőzően feladta.
Igazolásként a hajóraklevél vagy más, megfelelő garanciát nyújtó és a feladás időpontjában szabályosan kiállított szállítási okmány szolgál.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. június 30-án.